Gepubliseer op 03 Februarie 2016
Dit is 'n offer aan die Here. Bo en behalwe jou dankoffer wat jou Bybelse verantwoordelikheid is teenoor die gemeente en noodsaaklik is vir die bedryf daarvan. Geloofoffers vervang nooit dankoffers nie.
Geloofoffers kan finansies, tyd, gebed, gawes of enige iets anders wees wat jy graag vir die Here wil bring volgens jou passie. Elke projek het 'n afsonderlike trustrekening by Helderberg Uitreik waarin die projek se geloofoffers betaal word en dit is dan slegs beskikbaar vir die bepaalde projek.
Geloofoffers kan per internetbankdienste, debietorders, inbetalings by die kerkkantoor en per geloofofferkoevert betaal word. Merk asb duidelik vir watter projek jy dit toeken, of vir die Waar Behoefte Bestaanfonds.
Baie dankie weereens aan ons geloofofferbydraers. Julle gawes, tyd, gebede en hulp is 'n groot seën om Christus se Hoop na 'n wêreld in noodte dra. Mag julle geseën wees omdat julle ander so mildelik seën.
Helderberg Uitreik is geregistreer om Art 18A kwitansies uit te reik vir geloofoffers wat vir plaaslike armoedeverligtings- of ontwikkelingsprojekte gemaak is.